Matisi ufakazela kutatisa kwemuntfu. Bomatisi baniketwa takhamiti taseNingizimu Afrika nobe labanemvume yekuhlala eNingizimu Afrika umphelo labaneminyaka lengu-16 nalengetulu budzala. Angaphindze aniketwe nanobe ngubani losebentela hulumende nome umtimba wemtsetfo longaphandle kweNingizimu Afrika nobe lonconywe kusebentela hulumende kulelinye live. Loku kufaka ekhatsi umlingani waloyo muntfu nebantfwabakhe.
Faka sicelo ehhovisi Lelitiko Letasekhaya nobe emishini nangabe ukulelinye live.
Ngenisa sitifiketi sekutalwa nobe libhuku lekwatisa lelidzala lelaniketwa ngembi kwamhlaka 1 Kholwane-1986.
Nangabe kutalwa bekungakabhaliswa, kantsi futsi kute sitifiketi sekutalwa, gcwalisa form BI-24/15 ulihambise lokungenani namunye umculu lobufakazi, sibonelo, sitifiketi sekubhabhatiswa, incwadzi yesikolwa nobe sitifiketi sekukhulelwa.
Ngenisa titfombe letimbili tepasiphothi.
Labashadile labafake ticelo kumele bakhokhombise titifiketi tabo temshado.
Make lofaka sicelo samatisi futsi afise kusebentisa sinye setibongo bekatiwa ngaso ekucaleni, kumele angenise bufakazi bekutsi ngesakhe vele leso sibongo.
Umuntfu wangaphandle lofaka sicelo samatisi kumele ahambise sicelo sakhe kanye nemvumo yekuhlala lomphelo, buve kwalongakatalelwa eveni ngekwemtsetfo nobe sitifiketi sekucolelwa, sitifiketi semshado, na-form BI-529.
Sicelo singatsatsa kufika emavikini langu-8.
Caphela: Lamafomu akatfolakali ku-website. Ucelwa kutsi utsintse lihhovisi lakho lelitiko lelidvute.